CELEX: 62019TN0265
Language: fi
Date: 2019-04-19 00:00:00
Title: asia T-265/19: Kanne 19.4.2019 — Italia v. komissio

17.6.2019   
            
            
               FI
            
            
               Euroopan unionin virallinen lehti
            
            
               C 206/95
            
         
      Kanne 19.4.2019 — Italia v. komissio
      (asia T-265/19)
      (2019/C 206/84)
      Oikeudenkäyntikieli: italia
      
         Asianosaiset
      
      
         Kantaja: Italian tasavalta (asiamiehet: R. Guizzi, A. Giordano ja G. Palmieri, avvocati dello stato)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta kumoamaan nyt käsiteltävänä olevan kanteen yhteydessä Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 12.2.2019 annetun komission täytäntöönpanopäätöksen C(2019) 869, joka on annettu tiedoksi 13.2.2019.
      
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, joka koskee tutkimusta CEB/2017/067/IT ja perustuu yhteisen maatalouspolitiikan rahoituksesta 17.5.1999 annetun neuvoston asetuksen (EY) N:o 1258/1999 (EUVL 1999, L 160, s. 103) ja erityisesti sen 2 artiklan 2 kohdan, yhteisen maatalouspolitiikan rahoituksesta 21.5.2005 annetun neuvoston asetuksen (EY) N:o 1290/2005 (EUVL 2005, L 209, s. 1) ja erityisesti sen 31 artiklan 2 kohdan sekä yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1306/2013 (EUVL 2013, L 347, s. 549) rikkomiseen.
                  
                              —
                           
                           
                              Tässä yhteydessä vedotaan myös Euroopan unionista tehdyn sopimuksen, sellaisena kuin se on muutettuna 12.12.2007 tehdyllä Lissabonin sopimuksella, 5 artiklan 4 kohdan rikkomiseen ja suhteellisuus- ja luottamuksensuojan periaatteiden loukkaamiseen.
                           
                        
                              —
                           
                           
                              Kantaja vetoaa lopuksi toimivallan ylittämiseen ja olennaisten menettelymääräysten rikkomiseen perustelujen puuttumisen vuoksi.
                           
                        
            
                  2.
               
               
                  Toinen kanneperuste, joka koskee tutkimusta FA/2008/067/IT ja perustuu asetuksen (EY) N:o 1258/1999 ja asetuksen (EY) N:o 1290/2005 rikkomiseen; kantaja vetoaa myös Euroopan unionista tehdyn sopimuksen 5 artiklan rikkomiseen.
                  
                              —
                           
                           
                              Italian tasavalta katsoo näin ollen, että toimivalta on ylitetty ja olennaisia menettelymääräyksiä rikottu perustelujen puuttumisen vuoksi, ja se vetoaa lopuksi suhteellisuus- ja luottamuksensuojan periaatteiden loukkaamiseen.